Document ID: 32000D0115

Odločba Komisije
z dne 24. novembra 1999
o opredelitvah značilnosti raziskovanj, seznamu kmetijskih pridelkov, izjemah pri opredelitvah ter regijah in okoliših glede raziskovanja o strukturi kmetijskih gospodarstev
(notificirano pod dokumentarno številko K(1999) 3875)
(2000/115/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 571/88 z dne 29. februarja 1988 o organizaciji statističnih raziskovanj Skupnosti o strukturi kmetijskih gospodarstev [1], kakor je bila nazadnje spremenjena z Odločbo Komisije 98/377/ES [2], in zlasti člena 8 (1),
Ob upoštevanju naslednjega
(1) V skladu členom 8 (1) Uredbe (EGS) št. 571/88 so vse morebitne spremembe seznama značilnosti raziskovanj, kot tudi opredelitve značilnosti raziskovanj in razmejitev regij, popisovalnih okolišev in drugih ozemeljskih enot določene s postopkom iz člena 15 te uredbe, to je Odločbe Komisije, ki se ravna po mnenju, ki ga je podal Stalni odbor za statistiko kmetijstva;
(2) Rezultati raziskovanj o strukturi kmetijskih gospodarstev Skupnosti, predvidenih v Uredbi (EGS) št. 571/88, so lahko skladni v vsej Evropski skupnosti le, če se pogoji, vsebovani v seznamu značilnosti, razumejo in uporabljajo na enoten način;
(3) Seznam značilnosti raziskovanj je bil nazadnje spremenjen z Odločbo 98/377/ES o osnovnem raziskovanju struktur kmetijskih gospodarstev 1999/2000 in ker določa Odločba Komisije 89/651/EGS [3], kakor je bila nazadnje spremenjena z Odločbo 97/418/ES [4], opredelitve, seznam kmetijskih pridelkov, izjeme pri opredelitvah, ki se uporabljajo v nekaterih državah članicah, in regijah ter popisovalnih okoliših, ki naj se uporabljajo v okviru raziskovanj o strukturi 1988 do 1997, in ker je treba posledično prilagoditi in dopolniti Odločbo 89/651/EGS;
(4) Na seznam značilnosti so bile dodane nove spremenljivke, ker je zaradi razvoja kmetijstva postalo nujno, da se pregledajo in popravijo stare spremenljivke, in ker vsebuje Priloga I k tej Odločbi Komisije nov seznam opredelitev glede na raziskovanja o strukturi Skupnosti po 1997;
(5) Seznam kmetijskih pridelkov, naveden v opredelitvi kmetijskih gospodarstev in seznam izjem pri opredelitvah Skupnosti, je treba zaradi posebnih okoliščin v nekaterih državah članicah prav tako pregledati in popraviti in ker sta ta revidirana seznama kmetijskih pridelkov in sprejetih izjem k seznamu opredelitev vsebovana v Prilogah II in III k tej Odločbi Komisije;
(6) Potrebna je večja jasnost soodnosnosti med nomenklaturo statističnih ozemeljskih enot (NUTS) in regij ter okolišev, uporabljenimi za namene raziskovanja o strukturi kmetijstva, in ker bi bilo koristno, da bi te regije in okoliše opredelili v posebni Prilogi IV k tej Odločbi Komisije;
(7) ker so ukrepi, predvideni v tej direktivi, skladni z mnenjem Stalnega odbora za statistiko kmetijstva,
SPREJELA NASLEDNJO ODLOČBO:
Člen 1
Opredelitve Skupnosti, ki naj se uporabljajo za raziskovanja struktur kmetijskih gospodarstev Skupnosti po 1997, kot so predvidene v Uredbi (EGS) št. 571/88, so podane v Prilogi I skupaj z ustreznimi razlagami in primeri.
Člen 2
Seznam kmetijskih pridelkov, navedenih v opredelitvi kmetijskih gospodarstev v Prilogi I, je podan v Prilogi II.
Člen 3
Izjeme pri opredelitvah Skupnosti glede posebnih okoliščin za nekatere države članice se sprejmejo, kot je navedeno v Prilogi III.
Člen 4
Seznam območij in okolišev za namene raziskovanja o strukturi kmetijstva Skupnosti, navedenih v opredelitvi okolišev v Prilogi I, je podan v Prilogi IV.
Člen 5
Odločba 89/651 EGS se s tem razveljavi.
Člen 6
Ta odločba je naslovljena na države članice.
V Bruslju, dne 24. novembra 1999

Labels: 19
6